Poliisi on ottanut kiinni 30-vuotiaan lahtelaismiehen epäiltynä teosta.

Hämeen poliisi pyytää yleisöltä vihjeitä miehestä, jonka epäillään ampuneen konepistoolilla kerrostalon seinää maanantaina Lahdessa.

Jonkinlaisista näkemyseroista käynnistynyt tilanne kärjistyi maanantaina Lahden Kasakkamäentiellä siihen pisteeseen, että mies päätyi ampumaan konepistoolilla sarjatulella kerrostalon ovella ollutta henkilöä.

Erikoisen asiasta tekee se, ettei kukaan ole ilmoittanut poliisille olleensa ampumisen kohteena. Poliisin päästyä tapahtumapaikalle ei sieltä löydetty niin verijälkiä kuin ihmisiäkään.

Vaikka ampumisen motiivista ei ole vielä mitään tietoa, on poliisilla hallussaan turvakameran kuvaa tapauksesta. Konepistoolilla tulittamisesta epäillään 30-vuotiasta lahtelaismiestä, jonka Päijät-Hämeen käräjäoikeus vangitsi eilen epäiltynä tapon yrityksestä ja törkeästä ampuma-aserikoksesta.

Tämä paita ampujalla oli tapahtumahetkellä yllään. HÄMEEN POLIISI

Lyhythiuksisella miehellä oli tapahtuma-aikaan päällään college-paita, jonka etu- ja selkäpuolilla on teksti " YES YOU CAN " .

Havainnot ampujan liikkeistä sunnuntain ja maanantain väliseltä yöltä voi toimittaa poliisille numeroon 0295437444 tai sähköpostitse osoitteeseen pitkakestoinentutkinta.ph.hame@poliisi.fi.